title: Ανάλυση επιπτώσεων σύγχρονων συστημάτων υποβοήθησης οδηγών στη συμπεριφορά και την κυκλοφορία
titleType: AlternativeTitle
Creators: name: Αδάμος, Ιωάννης Θ.
Publisher: name: University of Thessaly
Year: 2006
Subjects: subject: ΚΥΚΛΟΦΟΡΙΑΚΗ ΤΕΧΝΙΚΗ
subject: ΟΔΙΚΗ ΑΣΦΑΛΕΙΑ

description: Τα οδικά ατυχήματα αποτελούν το μεγαλύτερο ποσοστό των ατυχημάτων στις μεταφορές. Στην Ελλάδα καταγράφονται κάθε χρόνο περί τα 20.000 οδικά ατυχήματα με θύματα που προκαλούν περί τους 1.700 νεκρούς και 30.000 τραυματίες, πέρα από τις σημαντικές υλικές ζημιές. Στις χώρες της ΕΟΚ τα οδικά ατυχήματα προκαλούν κάθε χρόνο περί τους 55.000 νεκρούς, 1.7 εκατομμύρια τραυματίες (από τους οποίους 150.000 παραμένουν μόνιμα ανάπηροι) και έχουν συνολικό κόστος 50 δισεκατομμύρια ECU. Σε παγκόσμια κλίμακα εκτιμάται ότι σε ετήσια κλίμακα συμβαίνουν περίπου 500.000 θάνατοι και 15 εκατομμύρια τραυματισμοί από οδικά ατυχήματα. Η συνεχής αύξηση του απόλυτου αριθμού των οδικών ατυχημάτων η οποία ακολουθεί την αύξηση του πληθυσμού και του αριθμού των οχημάτων που κυκλοφορούν, έχει καταστήσει τα οδικά ατυχήματα μια από τις κύριες αιτίες θανάτου και μια πολύ μεγάλη κοινωνική δαπάνη. Γι ’ αυτόν τον λόγο, άλλωστε, η Ευρωπαϊκή Επιτροπή έχει θέσει τον φιλόδοξο στόχο μείωσης του αριθμού των νεκρών στο ήμισυ για την περίοδο 2000 έως 2010. Παρόλο που η ευθύνη για την λήψη μέτρων που θα οδηγήσουν στην επίτευξη του στόχου μείωσης των νεκρών ανήκει κατά κύριο λόγο στην αρμοδιότητα των εθνικών ή τοπικών αρχών, η Ευρωπαϊκή Ένωση οφείλει να συμβάλλει στο στόχο αυτό, όχι μόνο με την ανταλλαγή ορθών πρακτικών, αλλά και με την δράση σε δύο επίπεδα: στην εναρμόνιση των ποινών και στην προώθηση νέων τεχνολογιών στην υπηρεσία της οδικής ασφάλειας. Στόχος της παρούσας εργασίας είναι η ανάλυση των επιπτώσεων των Σύγχρονων Συστημάτων Υποβοήθησης των Οδηγών (Σ.Σ.Υ.Ο.) στη συμπεριφορά οδήγησης και την κυκλοφορία. Η διεθνής εμπειρία έδειξε ότι η σωστή εφαρμογή μιας ολοκληρωμένης πολιτικής στην οδική ασφάλεια είχε σαν αποτέλεσμα την μείωση των θανάτων σε τροχαία ατυχήματα ή εμπλοκές αυτών. Τα Σ.Σ.Υ.Ο. με τις τεχνολογίες που περιλαμβάνουν δημιουργούν νέες δυνατότητες ολοκλήρωσης των τρόπων μεταφορών, βελτιστοποίησης των επιδόσεων τους και βελτίωσης της ασφάλειας τους. Τα Σ.Σ.Υ.Ο. ανήκουν στα «Έξυπνα» Συστήματα και Υπηρεσίες Μεταφορών (ITS) που είναι συστήματα και υπηρεσίες που κάνουν την μετακίνηση των ατόμων ή αγαθών πιο αποδοτική και οικονομική, και άρα πιο «έξυπνη». Τα συστήματα αυτά μπορεί για παράδειγμα να προσφέρουν πληροφορίες για τις υφιστάμενες κυκλοφοριακές συνθήκες ή πληροφορίες για τον προγραμματισμό μιας διαδρομής σε πραγματικό χρόνο. Τα κύρια οφέλη από την χρήση των ITS είναι: ¦ Αύξηση της οδικής ασφάλειας. Τα I.T.S. παρέχουν καλύτερη πληροφόρηση στον οδηγό και άρα του επιτρέπουν να παίρνει καλύτερες αποφάσεις ή να οδηγεί καλύτερα σε δύσκολες συνθήκες, για παράδειγμα σε συνθήκες μειωμένης ορατότητας. ¦ Συνεισφορά στην προστασία του περιβάλλοντος. Αυτό είναι ένα έμμεσο αποτέλεσμα, π.χ. λόγω της μειωμένης συμφόρησης των οδών από την καλύτερη πληροφόρηση των οδηγών. ¦ Κέρδος σε χρόνο και κόστος λόγω της καλύτερης πληροφόρησης σε πραγματικό χρόνο. Τα περισσότερα από τα Σ.Σ.Υ.Ο. αναπτύσσονται με βάση τα χαρακτηριστικά των οδηγών και προσπαθούν με την βοήθεια των νέων τεχνολογιών να βελτιώσουν την επίδραση των παραγόντων εκείνων που προκαλούν συγκρούσεις οχημάτων και κατ’ επέκταση ατυχήματα. Γι’ αυτόν τον λόγο, σ' αυτήν την εργασία παρατίθενται κάποιες έρευνες που εξετάζουν την επιρροή που έχουν στην οδήγηση διάφορα κοινωνικοοικονομικά χαρακτηριστικά, αλλά και παράγοντες όπως ο θυμός, το φύλο των οδηγών και η φυσική τους κατάσταση. Τα Σύγχρονα Συστήματα Υποβοήθησης των Οδηγών (Σ.Σ.Υ.Ο.) διακρίνονται σε δύο βασικές κατηγορίες, στα Σ.Σ.Υ.Ο. επί του οχήματος και στα Σ.Σ.Υ.Ο. επί της οδού. Στην πρώτη κατηγορία περιλαμβάνονται συστήματα ή υπηρεσίες που παρέχονται στον οδηγό εντός του οχήματος καθώς οδηγεί. Τέτοια συστήματα είναι τα συστήματα πλοήγησης, τα οποία παρέχουν πληροφόρηση στον οδηγό για την θέση του οχήματος και καθορισμό διαδρομής, τα συστήματα παρακολούθησης της κατάστασης των οδηγών , τα οποία, για παράδειγμα, προειδοποιούν έγκαιρα τον οδηγό για πιθανά προβλήματα μέσω ηχητικών και οπτικών ερεθισμάτων, τα συστήματα υποστήριξης του οδηγού στο διαμήκη άξονα της οδού, τα οποία μπορεί να αφορούν σύσταση για ρύθμιση της ταχύτητας, σύστημα διατήρησης σταθερής ταχύτητας ή και βελτίωση της ορατότητας σε περιπτώσεις όπως ομίχλη, βροχή, χιόνι ή σκοτάδι και τα συστήματα υποστήριξης του οδηγού στον εγκάρσιο άξονα της οδού, τα οποία προειδοποιούν τον οδηγό και ελέγχουν αυτόματα το όχημα όταν διαπιστώσουν ότι πρόκειται να διασχίσει διαγράμμιση, εντοπίζουν και ειδοποιούν τον οδηγό για οχήματα και εμπόδια στην παρακείμενη λωρίδα ή χρησιμοποιούνται για εντοπισμό εμποδίων στο πλάι του οχήματος ή και πίσω οπτό το όχημα, για χαμηλά εμπόδια που δε φαίνονται στον κεντρικό καθρέπτη. Η δεύτερη κατηγορία των Σ.Σ.Υ.Ο. περιλαμβάνει συστήματα τα οποία ελέγχονται από τα κέντρα ελέγχου και διαχείρισης της κυκλοφορίας που είναι οι κεντρικοί κόμβοι ενός φορέα διαχείρισης των συγκοινωνιακών συστημάτων και συλλέγουν πληροφορίες σχετικά με το συγκοινωνιακό δίκτυο (αυτοκινητόδρομοι, σηματοδότηση, δίκτυο μέσων μαζικής μεταφοράς), τις οποίες επεξεργάζονται μαζί με άλλες λειτουργικές παραμέτρους για τον υπολογισμό κυκλοφοριακών δεικτών. Σ’ αυτήν την κατηγορία ανήκουν τα συστήματα μητροποΛιτικού δικτύου, τα οποία εφαρμόζονται κυρίως σε αστικές και περιαστικές γεωγραφικές περιοχές και χρησιμοποιούνται για την διαχείριση της κυκλοφορίας ή και για την μείωση της κυκλοφοριακής συμφόρησης και των επιπτώσεων των συμβάντων, τα συστήματα επαρχιακού δικτύου, τα οποία παρέχουν πληροφόρηση σε περίπτωση έκτακτης ανάγκης, αλλά και σχεδίασμά δρομολογίων και παροχή πληροφόρησης και οι «έξυπνες» λειτουργίες επαγγελματικών οχημάτων, με πεδία εφαρμογής την διασφάλιση ασφάλειας, την διαχείριση πιστοποιήσεων, τον ηλεκτρονικό διαχωρισμό οχημάτων και την ηλεκτρονική έκδοση άδειας. Η αξιολόγηση των ωφελειών των Σύγχρονων Συστημάτων Υποβοήθησης των Οδηγών, στην παρούσα εργασία, γίνεται με βάση 6 κριτήρια τα οποία είναι η βελτίωση της κυκλοφορίας και των περιβαλλοντικών συνθηκών, η μείωση των συγκρούσεων και των ατυχημάτων, η μείωση του λειτουργικού κόστους, η αποδοχή από τους χρήστες, η διαθεσιμότητα της τεχνολογίας και η υποστήριξη σε άλλα συστήματα. Βελτίωση της κυκλοφορίας και των περιβαλλοντικών συνθηκών προκαλεί κυρίως η χρήση των Σ.Σ.Υ.Ο. επί της οδού, καθώς παρατηρείται μείωση της συμφόρησης, της εκπομπής ρύπων και των χρόνων διαδρομής. Σε γενικές γραμμές, όλα τα συστήματα συντελούν στη μείωση των συγκρούσεων και των ατυχημάτων, όπως τουλάχιστον αποδεικνύεται από διάφορα ερευνητικά έργα (IN-ARTE ά SAVE). Η αποδοχή των συστημάτων από τους χρήστες είναι καλή, αν και υπάρχουν αρκετά σημεία στο σχεδίασμά που χρειάζονται βελτίωση, κυρίως όσον αφορά τις οπτικές ή ακουστικές ενοχλήσεις που προκαλούν κάποιες λειτουργίες στους οδηγούς. Επιπλέον, με εξαίρεση ίσως τα συστήματα παρακολούθησης της κατάστασης των οδηγών, τα υπόλοιπα σύγχρονα συστήματα δεν χρειάζονται για την λειτουργία και την εφαρμογή τους, ιδιαίτερα πολύπλοκες τεχνολογίες. Τέλος, σχεδόν κάθε μεμονωμένο Σ.Σ.Υ.Ο. μπορεί να υποστηρίξει και κάποιο άλλο σύστημα, κάτι που κάνει εφικτή την συνεργασία των συστημάτων μεταξύ τους, ώστε τελικά να δημιουργηθεί στο μέλλον ένα ολοκληρωμένο σύστημα υποβοήθησης των οδηγών που θα είναι αξιόπιστο, εύχρηστο και οικονομικό. Το ενδιαφέρον για την προσομοίωση της συμπεριφοράς των ατόμων και ειδικότερα των οδηγών , προέρχεται από την επιθυμία να βελτιωθεί η αλληλεπίδραση με διάφορους τύπους αυτοματοποιημένων συστημάτων. Εάν αυτά τα συστήματα μπορούσαν να αναγνωρίσουν την ανθρώπινη συμπεριφορά και προλάμβαναν τις μελλοντικές τους πράξεις, θα μπορούσαν να ρυθμίσουν την συμπεριφορά τους ώστε να ταιριάζει περισσότερο στους ανθρώπινους χρήστες. Η ανθρώπινη συμπεριφορά είναι το παρατηρούμενο αποτέλεσμα των πολύμορφων επιπέδων της εξέλιξης των πληροφοριών και του ελέγχου του οχήματος και είναι προφανές ότι χρειάζονται τα μοντέλα εκείνα που εμπεριέχουν, τόσο υψηλού επιπέδου αντιληπτική εξέλιξη, όσο και χαμηλού επιπέδου έλεγχο χειρισμού. Για όλους αυτούς τους λόγους, κρίνεται αναγκαία η δημιουργία κάποιων μοντέλων που προσομοιώνουν την συμπεριφορά των οδηγών και την κυκλοφορία προκειμένου να εκτιμηθούν οι αλληλεπιδράσεις ανάμεσα στα Σ.Σ.Υ.Ο. και τους χρήστες αυτών. Στα πλαίσια αυτής της εργασίας, παρουσιάζονται αντιπροσωπευτικά μοντέλα προσομοίωσης της συμπεριφοράς των οδηγών και της κυκλοφορίας με τα κύρια χαρακτηριστικά τους, ενώ ταυτόχρονα γίνεται διαχωρισμός αυτών των μοντέλων σε δύο ομάδες με γνώμονα κυρίως τα Σ.Σ.Υ.Ο. που μπορούν να εξυπηρετήσουν. Η πρώτη ομάδα περιλαμβάνει μοντέλα προσομοίωσης, τα οποία κατά κύριο λόγο εξετάζουν την συμπεριφορά των χρηστών νέων τεχνολογιών κατά την διάρκεια της οδήγησης και χωρίζεται σε δύο υποομάδες. Στην πρώτη υποομάδα ανήκουν μοντέλα τα οποία προσομοιώνουν την συμπεριφορά των οδηγών συναρτήσει κάποιων παραγόντων που επηρεάζουν τις προθέσεις τους, όπως είναι η επιτάχυνση, η επιβράδυνση και η αλλαγή λωρίδας. Τα μοντέλα αυτής της υποομάδας σχετίζονται άμεσα με τα Σ.Σ.Υ.Ο. που υποστηρίζουν τους οδηγούς στο διαμήκη και τον εγκάρσιο άξονα της οδού, αλλά και με τα συστήματα διαχείρισης αρτηριών, αυτοκινητόδρομων, οδικών συμβάντων, αλλά και περιστατικών έκτακτης ανάγκης. Αντιπροσωπευτικά μοντέλα αυτής της υποομάδας είναι τα ακόλουθα: ¦ To BATmobile, το οποίο είναι ένα μικροσκοπικό πιθανολογικό μοντέλο συμπεριφοράς των οδηγών και αποτελεί μια προσέγγιση στην εφαρμογή ενός συστήματος που ασχολείται με την αυτονομία της οδήγησης σε κανονική κυκλοφορία αυτοκινητόδρομου προβλέποντας τις αντιδράσεις των άλλων αυτοκινήτων σε διαφορετικές οδηγικές καταστάσεις. ¦ Το Μοντέλο χρόνου πορείας αλλαγής λωρίδας , το οποίο επεξεργάζεται τον χρόνο αλλαγής λωρίδας με βάση τον έλεγχο των οδηγών και την συμπεριφορά τους που βασίζεται στην κίνηση των ματιών. Η δεύτερη υποομάδα περιλαμβάνει μοντέλα που αναλύουν τις επιρροές που έχουν οι διάφορες υποδοχές των Σ.Σ.Υ.Ο. στη συμπεριφορά των οδηγών. Εξετάζονται υποδοχές που βρίσκονται εντός των οχημάτων οι οποίες μάλιστα επιτρέπουν στους οδηγούς να μην χρησιμοποιούν τα χέρια τους, ώστε να μην αποσπάται η προσοχή τους από το τιμόνι. Τα μοντέλα προσομοίωσης της δεύτερης υποομάδας συσχετίζονται με τα συστήματα παρακολούθησης της κατάστασης των οδηγών, όπως είναι για παράδειγμα το σύστημα παρακολούθησης των οφθαλμών των οδηγών , το σύστημα καταγραφής των σφυγμών των οδηγών και το σύστημα προειδοποίησης υπνηλίας των οδηγών. Αντιπροσωπευτικά μοντέλα της δεύτερης υποομάδας είναι τα παρακάτω: ¦ Το Μοντέλο απόσπασης της προσοχής των οδηγών, σκοπός του οποίου είναι η εκτίμηση των αποτελεσμάτων χρήσης των λειτουργιών «ελεύθερων» χεριών μέσα στα οχήματα όσον αφορά την οδηγική συμπεριφορά σε κανονικές συνθήκες, δηλαδή στην κυκλοφορία σε δρόμους μέσα στην πόλη. ¦ Το Μοντέλο πρόβλεψης των επιρροών των υποδοχών οχημάτων. Η συγκεκριμένη προσέγγιση επικεντρώνει το ενδιαφέρον της στην ολοκλήρωση δύο αρχιτεκτονικών μοντέλων τα οποία καλούνται μοντέλο χρήστη και μοντέλο οδηγού, ενώ η ανάλυση γίνεται με βάση τα Δυναμικά Μοντέλα MARKOV, τα οποία προσομοιώνουν την συμπεριφορά των οδηγών κάτω από την καθοδήγηση των ADAS (Advanced Driver Assistance Systems). Στη δεύτερη ομάδα περιλαμβάνονται μοντέλα τα οποία ουσιαστικά τταρέχουν στους οδηγούς την δυνατότητα να πληροφορηθούν για τις συνθήκες που επικρατούν στους δρόμους, με σκοπό να είναι σε θέση να επιλέξουν το δρομολόγιο εκείνο που είναι πιο σύντομο και ασφαλές. Τα συγκεκριμένα μοντέλα προσομοίωσης της κυκλοφορίας σχετίζονται με τα συστήματα πλοήγησης και καθοδήγησης, αλλά και με τα συστήματα πληροφόρησης επιβατών και ταξιδιωτών. Αντιπροσωπευτικά μοντέλα αυτής της ομάδας είναι τα εξής: ¦ To DynaMIT - Dynamic Network Assignment for the Management of Information to Travelers -, το οποίο είναι ένα δυναμικό σύστημα κυκλοφορίας σε πραγματικό χρόνο που παρέχει κυκλοφοριακές προβλέψεις και ταξιδιωτικό οδηγό. Βασίζεται στην προσομοίωση και είναι οργανωμένο σε δύο σκέλη: στην εκτίμηση της κατάστασης και στην παροχή πληροφοριών που βασίζονται στην πρόβλεψη. ¦ To MITSIMLab, το οποίο αποτελεί το αντικείμενο μιας μικροσκοπικής κυκλοφοριακής προσομοίωσης που αναπτύχθηκε για να εκτιμήσει τα Αναπτυγμένα Συστήματα Κυκλοφοριακής Διαχείρισης (ATMS) και τα Προηγμένα Συστήματα Ταξιδιωτικών Πληροφοριών (ATIS) σε επίπεδο χειρισμού. Το προσαρμοσμένο μοντέλο θα χρησιμοποιηθεί για την εκτίμηση θεμάτων κυκλοφοριακής διαχείρισης που περιλαμβάνουν συστήματα ελέγχου της κίνησης, της προτεραιότητας των λεωφορείων και χειρισμούς λεωφορειογραμμών. Η ομαδοποίηση των μοντέλων προσομοίωσης της συμπεριφοράς των οδηγών και της κυκλοφορίας, κατέδειξε σε πρώτη φάση τα κοινά χαρακτηριστικά που εμφανίζουν τα μοντέλα και το κύριο αντικείμενο επεξεργασία τους. Με λίγα λόγια, τα εξεταζόμενα μοντέλα συνεισφέρουν στην καλύτερη διαχείριση των σύγχρονων τεχνολογιών, η οποία οδηγεί στη διαμόρφωση καλύτερης οδηγικής συμπεριφοράς και καλύτερων συνθηκών κυκλοφορίας. Τα αντιπροσωπευτικά μοντέλα που παρουσιάστηκαν για κάθε ομάδα μοντέλων είναι μικροσκοπικά, καθώς εξετάζουν και προσομοιώνουν την συμπεριφορά μεμονωμένων οχημάτων, αντίθετα με τα μακροσκοπικά μοντέλα που περιγράφουν γενικά κυκλοφοριακά χαρακτηριστικά, όπως είναι η πυκνότητα και η ροή. Ακόμη, τα μοντέλα που περιγράφονται σε αυτήν την εργασία βασίζονται στη γνώση και τις αρχές της αντιληπτικής αρχιτεκτονικής, η οποία με την σειρά της αποτελεί εξέλιξη της ACT-R αρχιτεκτονικής. Επιπλέον, η αναπαράσταση των εξεταζόμενων μοντέλων βασίζεται στην προσομοίωση, η οποία επιτρέπει την διεξαγωγή αποτελεσμάτων που είναι χρήσιμα για την εκτίμηση των Σ.Σ.Υ.Ο. Εξαίρεση αποτελεί το BATmobile, η αναπαράσταση του οποίου γίνεται μέσω αλγόριθμου. Από την άλλη πλευρά, παρατηρήθηκαν και κάποιες διαφορές ανάμεσα στα μοντέλα που εξετάσθηκαν, οι οποίες σχετίζονται κυρίως με το αντικείμενο και την λειτουργία τους. Το αντικείμενο της πρώτης ομάδας μοντέλων είναι η μεμονωμένη οδηγική συμπεριφορά, ενώ η δεύτερη ομάδα προσομοιώνει την κυκλοφοριακή ροή. Επιπλέον, μια ουσιώδης διαφορά στη λειτουργία των μοντέλων υπήρξε ο τρόπος καταγραφής των αποτελεσμάτων, ο οποίος διέφερε από μοντέλο σε μοντέλο. Κάποια από τα μοντέλα, λοιπόν, χρησιμοποίησαν τις κινήσεις των ματιών των οδηγών {Μοντέλο χρόνου πορείας αλλαγής λωρίδας. Μοντέλο απόσπασης της προσοχής των οδηγών), ενώ άλλος τρόπος καταγραφής , για παράδειγμα, ήταν ειδικές συσκευές (π.χ. κάμερες, αισθητήρες), οι οποίες συλλέγανε τις μετρήσεις κατά την διάρκεια του πειράματος ή της προσομοίωσης {BATmobile , Μοντέλο πρόβλεψης των επιρροών των υποδοχών οχημάτων). Επίσης, μια διαφορά που παρατηρήθηκε ανάμεσα στα μοντέλα προσομοίωσης της συμπεριφοράς των οδηγών και της κυκλοφορίας έχει σχέση με την ύπαρξη ή όχι ιστορικών στοιχείων που χρησιμοποιήθηκαν στην ανάλυση των δεδομένων. Έτσι, από όλα τα μοντέλα μόνο το Μοντέλο χρόνου πορείας αλλαγής λωρίδας διέθετε στοιχεία από προηγούμενες έρευνες, τα οποία χρησιμοποιήθηκαν, είτε ως βάση εισαγωγής δεδομένων, είτε ως στοιχεία σύγκρισης με τα αποτελέσματα που προέκυψαν. Αντίθετα, το DynaMIT, για παράδειγμα, βασίζεται στην εκτίμηση των καταστάσεων και στις προβλέψεις, ενώ το BATmobile και το MITSIMLab βασίζονται σε δυναμικά πιθανολογικά δίκτυα. Η βελτίωση της ασφάλειας, άνεσης και κινητικότητας των επιβατών είναι ένα βασικό ερευνητικό αντικείμενο από τις αρχές του αιώνα. Τα περισσότερα από τα Σύγχρονα Συστήματα Υποβοήθησης των Οδηγών (Σ.Σ.Υ.Ο.) αποσκοπούν στη φάση οδήγησης πριν το ατύχημα προκειμένου αυτό να αποτραπεί. Αυτό ακριβώς αποδεικνύει την εξέλιξη της έρευνας από τα παθητικά συστήματα πριν 20 έτη, όπως ήταν οι αερόσακοι, οι ζώνες ασφαλείας, στην ενεργή πρόληψη του ατυχήματος. Το Ευρωπαϊκό οδικό δίκτυο είναι κορεσμένο. Η ιδέα του «έξυπνου» οχήματος, που αναλύει αυτόνομα εξωτερικά και εσωτερικά δεδομένα, και πληροφορεί τον οδηγό, φαίνεται να δίνει μια λύση στο πρόβλημα. Τα περισσότερα από τα Σ.Σ.Υ.Ο. που παρουσιάσθηκαν σχετίζονται ακριβώς με το τακτικό και λειτουργικό επίπεδο οδήγησης. Πστόσο, για να είναι αποδεκτές οι τεχνικές που προτείνονται μέσω των Σ.Σ.Υ.Ο. οφείλουν, καταρχήν, να είναι οικονομικές, αξιόπιστες και εύκολες στη χρήση. Επιπλέον, επειδή η οδική ασφάλεια, μέχρι πρόσφατα, υπήρξε ένα μεταξύ άλλων αντικειμένων στα οποία στόχευαν τα Σ.Σ.Υ.Ο. και όχι ένα κεντρικό τμήμα σχεδιασμού, υπάρχει μια σαφής ανάγκη να προταθεί ότι η ανάπτυξη και η χρήση των Σ.Σ.Υ.Ο. δεν μπορεί να αφεθεί αποκλειστικά στους παράγοντες της αγοράς, καθώς δεν είναι σίγουρο ότι οι παράγοντες αυτοί επιλέγουν πάντα τα πιο προνομιακά στοιχεία για την οδική ασφάλεια. Επίσης, καθώς υπάρχει μια ραγδαία εμπλοκή των ιδιωτικών φορέων σε περιοχές που κάποτε βρίσκονταν υπό την αποκλειστική εποπτεία των δημόσιων αρχών, είναι απαραίτητη μια αντικειμενική εκτίμηση των Σ.Σ.Υ.Ο. σε πρώιμα μάλιστα στάδια, η οποία θα συνεισφέρει στην αποφυγή μελλοντικών ζημιών από την πλευρά των κατασκευαστών. Ένα σημαντικό, ακόμη, θέμα είναι ότι οι εταιρείες παραγωγής και προμήθειας των Σ.Σ.Υ.Ο. οφείλουν να παρέχουν στους υποψήφιους αγοραστές τις κατάλληλες καταναλωτικές πληροφορίες και να τους ενημερώνουν για τις ασφαλείς συνέπειες της χρήσης των λειτουργιών των «έξυπνων» συστημάτων. Για απλά συστήματα, οι διάφορες προειδοποιήσεις παρέχονται μέσω των κινητών τηλεφώνων. Στην περίπτωση, όμως, πιο περίπλοκων συστημάτων οι κατασκευαστές έχουν την υποχρέωση να διοχετεύουν στην αγορά ολοκληρωμένα πακέτα, ώστε και να προστατεύουν, αλλά και να ενημερώνουν τους χρήστες. Τέλος, επειδή οι περισσότερες συγκρούσεις οφείλονται σε ανθρώπινα λάθη, κρίνεται αναγκαία, τόσο η σωστή εκπαίδευση των χρηστών των δρόμων και η πρακτική εξάσκηση τους στα νέα συστήματα και τις νέες τεχνολογίες, όσο και η προσαρμογή των δρόμων και των οχημάτων στα ανθρώπινα χαρακτηριστικά (για παράδειγμα, δρόμοι εύκολα προσβάσιμοι από οδηγούς , ποδηλάτες και μοτοσικλετιστές). Τα Σ.Σ.Υ.Ο. παρουσιάσθηκαν μεμονωμένα. Η σύγχρονη τάση, όμως, είναι να ενοποιηθούν οι διάφορες λειτουργίες, ώστε να αναπτυχθεί ένα πιο εξελιγμένο σύστημα με περισσότερες δυνατότητες. Με τον τρόπο αυτόν, θα είναι δυνατή η δημιουργία ενός ολοκληρωμένου συστήματος που θα περιέχει συνδυασμό λειτουργιών, με αποτέλεσμα να γίνεται τελικά εγκατάσταση μιας μόνο υποδοχής μέσα στα οχήματα, ώστε οι οδηγοί να μπορούν να το χειρίζονται πιο εύκολα και γρήγορα, χωρίς να αποσπάται ιδιαίτερα η προσοχή τους. Επιπλέον, καλό θα ήταν να συνεχιστεί η έρευνα σε συγκεκριμένα συστήματα που έχει αποδειχτεί επίσημα ότι προάγουν την αύξηση της οδικής ασφάλειας και να δοθεί βάρος στην όσο το δυνατόν πιο σωστή εγκατάσταση των παραπάνω συστημάτων μέσα στα οχήματα, ώστε η προσαρμογή των οδηγών να είναι άμεση και ομαλή. Ακόμη, επειδή τα Σ.Σ.Υ.Ο. που χρησιμοποιούνται ευρέως την σημερινή εποχή εφαρμόζονται σε περιβάλλον αυτοκινητοδρόμων, που όμως δεν είναι οι κύριες πηγές προβλημάτων οδικής ασφάλειας, θα ήταν λογικό να διατίθενται συστήματα που να έχουν κύρια εφαρμογή σε αγροτικούς και αστικούς δρόμους. Όσον αφορά στα μοντέλα προσομοίωσης της συμπεριφοράς των οδηγών και της κυκλοφορίας, θετική εξέλιξη θα αποτελούσε η κατάλληλη ομαδοποίηση των υπαρχόντων μοντέλων, ώστε να είναι δυνατή η επεξεργασία των στοιχείων που προκύπτουν με τέτοιο τρόπο που να διευκολύνει τελικά την αφομοίωση των θετικών λειτουργιών από τα συστήματα και την ταυτόχρονη εξάλειψη των μειονεκτημάτων. Τέλος, για την καλύτερη σποτελεσματικότητα των μοντέλων συμπεριφοράς θα ήταν καλό να εξετασθούν πιο πολύπλοκα κυκλοφοριακά σενάρια που να περιλαμβάνουν περισσότερες παραμέτρους ή και στοιχεία των οδηγών, καθώς με τον τρόπο αυτόν διευρύνεται το φάσμα μελέτης και εκτίμησης των παραγόντων που επηρεάζουν την οδηγική συμπεριφορά.